钦定古今图书集成/明伦汇编/交谊典/第074卷 > 《送刘十》前人
## 钦定古今图书集成/明伦汇编/交谊典/第074卷 > 《送刘十》前人

三十不官亦不娶，时人焉识道高下。房中惟有《老氏
经》，枥上空馀少游马。往来嵩华与函秦，放歌一曲《前
山》春。西林独鹤引闲步，南涧飞泉清角巾。前年上书
不得意，归卧东窗兀然醉。诸兄相继掌青史，第五之
名齐骠骑。烹葵摘果告我行，落日夏云纵复横。闻道
谢安掩口笑，知君不免为苍生。